เรื่องร้องเรียน (ร้องเรียน,คลอง) วันที่ 2023-10-09 04:38:06 — แขวงบางแคเหนือ เขตบางแค จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042489

ขอให้ตรวจสอบการลักลอบปล่อยน้ำเสีย บริเวณคลองบางแวก แขวงบางไผ่ เขตบางแค กรุงเทพมหานคร จุดสังเกตจะเป็นตลอดคลองบางแวกตั้งแต่บริเวณหน้าวัดบุณยประดิษฐ์ เนื่องจากผู้ร้องแจ้งว่าทุกครั้งที่ในพื้นที่มีฝนตกจะมีการลักลอบปล่อยน้ำเสียขณะฝนตก (ไม่ทราบรายละเอียดเกี่ยวกับผู้ที่ลักลอบปล่อยน้ำเสีย) เพราะทุกครั้งหลังจากที่ฝนหยุดตกได้ประมาณ 2-3 วัน จะพบว่าน้ำในคลองบางแวกมีสีดำและมีกลิ่นเหม็นมาก ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก ประกอบกับผู้ร้องแจ้งว่าถ้าวันไหนน้ำขึ้นน้ำจะไปทางทิศตะวันตกและจะไม่พบการปล่อยน้ำเสียเพราะทางด้านทิศตะวันตกจะเป็นคลองทวีวัฒนาน้ำจะเสียไม่ได้เพราะจะติดกับพระบรมมหาราชวัง แต่ถ้าเป็นน้ำลงเมื่อไหลมาทางด้านทิศตะวันออกน้ำเสียมาทันทีและน้ำจะมีกลิ่นเหม็น ประสบปัญหามาเป็นระยะเวลานานมากแล้ว จึงประสงค์ให้หน่วยงานที่เกี่ยวข้องเร่งดำเนินการเข้าตรวจสอบกรณีดังกล่าวและทางที่ดีให้เร่งเข้าไปตรวจสอบภายในวันที่ 8 ตุลาคม 2566 เพราะถ้าปล่อยเวลาไว้นานน้ำในคลองบางแวกจะกลับมาใสเหมือนเดิมเพราะสารเคมีถูกเจือจางไปหมดแล้ว เพื่อบรรเทาความเดือดร้อนของผู้ร้องและประชาชนในพื้นที่ต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata